Jeg er målløs over yousee

Efter vi flyttede, skulle vi fremover være kunder ved Yousee. Vi har i den grad haft problemer med signalforstyrelse på vores tv lige siden vi flyttede ind.

Vi tager kontakt til Yousee og forklarer dem om problemet, hvorefter de fremsender et nyt antennekabel til os. Problemet fortsætter, hvorefter de igen fremsender et nyt kabel, det løser fortsat ikke problemet. Vi er igen i kontakt med Yousee, hvorefter de sender os en ny fordelerboks. Det løser stadig ikke problemet. 

Jeg begynder at blive træt af at sidde ved Yousees LANGE telefonkø, men vi har stadig signalforstyrelse, hvorefter jeg igen skal i kontakt med Yousee, jeg får at vide, de kan sende mig et nyt kabel. Lettere irriteret forklarer jeg, at jeg allerede har fået tilsendt to kabler. Jeg taler med en tekniker, som tror, at signalforstyrrelsen skyldes vores internet, hvorefter de sender et nyt internetkabel, så vi kan rykket det så langt væk fra tv'et som muligt. Vi oplever dog stadig signalforstyrrelse, jeg må igen bruge tid i telefonkøen for at komme igennem til Yousee. 

Jeg taler med Yousee, vi taler om problemet, og jeg forklarer jeg ikke kan regne ud, hvad problemet skyldes. De fortæller mig, at de vil sende en tekniker og forklarer deres procedure om dette. De regner dog ikke med, at jeg skal betale eftersom vi har prøvet alt. Jeg får at vide at jeg skal sætte seks timer af til besøget, hvorefter jeg må tage en fridag fra arbejde.

Vi får en tekniker på besøg, og mage til dårlig service. Teknikeren taler i telefon på vej ind af døren, han skifter kablet, afbryder sin telefonsamtale et kort øjeblik, hvorefter han spørger om jeg vil se om det virker. Signalet virker nu, hvorefter han taler videre i telefonen og går. 

En måned efter får jeg en teknikkerregning på 1311 kr. Jeg er meget uforstående over for dette. Jeg tager kontakt til Yousee, og jeg forklarer dem om forløbet. De fortæller mig, at signalforstyrrelserne skyldtes defekt kabel, men det er jo kabler Yousee har tilsendt mig. Vi opretter en sag, og jeg fortæller dem om forløbet igen. Der kommer en afgørelse i sagen, og følgende er et uddrag fra deres afgørelse: "Inden der bestilles en tekniker har support forsøgt at løse fejlen telefonisk, bl.a. ved at sende nye kabler. Da dette ikke har løst problemet sendes en tekniker ud som vurderer at der er et defekt kabel. Dette udskiftes." Jeg siger, det kan ikke passe, at Yousee sender to defekte kabler, hvorefter de sender en tekniker, som de så tager betaling for. For mig er det ganske enkelt svineri. 

Jeg tager igen telefonisk kontakt til Yousee og forklarer igen igen situationen, vi har betalt for en vare vi ikke har haft i et år. Det har aldrig virket, da det endelig virker skal vi selv betale for det. Vi har fået tilsendtdefekte kabler, men skal betale for det, der virker. Vi diskuterer med deres medarbejder, som ikke er særlige behjælpelige, vi stilles videre til en teamleder, og vi bliver lovet at vi vil få vores regning krediteret, hvilket vi gerne vil have skriftlig - vi tænker endelig er det slut.

Men nej, mandag er der en ny mail mandag morgen, hvor der står, de ikke kan efterkomme vores ønske om regningen. Jeg er uforstående. De modsiger jo sig selv. Jeg tager igen telefonisk kontakt til dem, og jeg forklarer dem om situationen. De anbefaler vi opretter en sag. Jeg forstår intet, vi har jo fået at vide om fredagen, at de ville efterkomme vores ønske. De kan ikke finde denne aftale nogen steder, og jeg skal sige hvem jeg har talt med siger medarbejderen. Jeg siger, det kan virkelig ikke være kundens ansvar at have styr på deres medarbejder, og jeg siger de må have en procedure, hvor de skriver deres aftaler med kunderne ned. De er nu ved at bruge tid på at finde deres medarbejdere. 

Jeg har aldrig oplevet så dårlig service, manglende kompetencer hos deres support, selvmodsigelser, lang telefonkø osv. 

Jeg kan på ingen måde anbefale Yousee

Ps. Jeg bliver slet ikke chokeret hvis jeres svar tilbage til mig er "Opret en sag". Det er åbenbart det eneste i kan respondere til ALT!

Opdatering:
Det mest bizarre og mærkværdige af det hele er, at vi nu på skrift har modtaget en bekræftigelse på en refundering af regningen, men alligevel bliver Yousee fortsat ved med at påstå at vi altså ikke kan få regningen refunderet på trods af de jo har sendt os på skrift at vi kan. Vi får derfor fortsat tilsendt rykkere! Den ene hånd ved ikke hvad den anden laver hos Yousee og jeg kan fortsat IKKE anbefale Yousee på nogen måde.